Panemon ngenani kaktus dipercaya diwiwiti suwé sadurungé bangsa Éropah nemokaké Donya Anyar.[4] Nanging, manéka informasi ngenani tanduran mau ilang nalika dumadi panjajahan déning Spanyol.[4] Réferènsi pisanan ngenani tanduran kaktus ditemokaké nalika abad kaping-16 jroning bab 16 saka buku Historia general y natural de las Indias (1535).[4] Panulis buku kasebut, Hernandez de Oviedo y Valdez ndhèskripsikaké kaktus minangka tanduran sing duwé eri sing khas lan woh sing unik.[4] Sebagéyan gedhé spesies kaktus asalé saka Amérika Lor, Kidul, lan Tengah.[4] Genus kaktus pisanan sing diimpor menyang Éropah ya iku Melocactus.[4] Sawijining botaniawan asal Swedia, Carl Linnaeus, mènèhi jeneng kaktus sing dijupuk saka basa Yunani